মোহাম্মদ আইয়ুব (ক্রিকেটার)
মোহাম্মদ আইয়ুব ডগার (উর্দু: محمدايوب‎‎; জন্ম: ১৩ সেপ্টেম্বর, ১৯৭৯) পাঞ্জাবের নানকানা সাহিব এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে পাঞ্জাব ও শিয়ালকোট দলের প্রতিনিধিত্ব করেন। দলে তিনি মূলতঃ ডানহাতে মাঝারিসারির ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন মোহাম্মদ আইয়ুব।